— 281 — 



comtes mandez et soient venus pardevers eux le dît Jehan Ca- 

 rondelet, lieutenant du dit pardessus, Gile de Laule, portier, 

 Huguenin Passart, trésorier, Guyon de Montaigu, naguères et 

 par Ion temps receveur du partage d'Auxerre, Pierre de Ban, 

 clerc des roules, Estevenin Lanternier, clerc ventier, Huguenin 

 Bauleret, maistre mothier, et Nicolas de Bleigny, clerc portier 

 et delivreur de nostre dite Saunerie, avec lesquels officiers 

 d'icelle nostre Saunerie, les dis gens de noz contes aient sur les 

 choses dessus dites avisé et délibéré par la manière que rescrit 

 nous ont, et leurs dis avis et délibération aions fait voir par plu- 

 sieurs des gens de nostre conseil estant par deçà, l'opinion et 

 advis desquels aussy nous ait esté rapporté, sçavoir faisons 

 que eue considération aux choses dessus dites et sur icelles oui 

 les dis avis et délibérations, desirans pourvoir au bon gouverne- 

 ment de nostre dite Saunerie pour le bien et prouflt de nous et 

 de nos dis personniers et de tout le peuple prenans etusans du 

 sel d'icelle, et afin de augmenter et accroitrele revenu de la dite 

 Saunerie qui pour occasion des defaux et négligences d'aucuns 

 officiers qui au temps passé y ont esté, lesquels n'ont pas voulu 

 prendre telles et si grandes charges et diligence qu'ils y dévoient 

 et que mestiery estoit, sous umbre de petits gaiges qu'ils avoient, 

 n'a pas esté de si grande valeur comme elle deust avoir esté et 

 comme elle pourra estre par le moyen de noz ordonnances cy 

 après declairées, nous, par les avis et délibérations que dessus, 

 avons ordonné et ordonnons par ces présentes que les dis offi- 

 ciers de nostre dite Saunerie cy après nommez et ceux qui après 

 eux seront instituez et ordonnez en iceux offices, auront les gai- 

 ges et proufits et feront et porteront en leurs personnes les 

 services et charges et par la manière qu'ils seront tenus de faire 

 par les ordonnances autreffois faites ou dit gouvernement d'icelle 

 nostre Saunerie par feu nostre très cher seigneur et père dont 

 Dieu ait l'ame, lesquelles ordonnances nous voulons au surplus 

 demeurer en leur forme et vertu et icelles entre entretenues 

 et accomplies, ajouté en ce le contenu de ces présentes selon 

 leur forme et teneur. Et premièrement, le portier qui prenait de 

 gaiges environ quarante quatre livres huit sols estevenans, 

 aura et luy ordonnons prendre et avoir doresenavant soixante 

 livres estevenans de gaiges par an, parmy lesquels gaiges, il 



